สวัสดีค่ะ อายุ17ค่ะ ไม่แน่ใจว่าตัวเองเป็นโรคซึมเศร้าไหม เป็นคนมีปมแย่ๆตั้งแต่เด็กค่ะ ไม่ค่อยชอบเข้าสังคมสักเท่าไหร่ เวลานอนไม่ปกติ บางทีนอนน้อย บางทีก็นอนมากค่ะ เครียดบ่อยแล้วก็ชอบเครียดมากค่ะ เคยทำร้ายตัวเองค่ะ สมาธิก็ค่อยข้างจะสั้น ร้องไห้บ่อยเพราะเครียดค่ะ อยากรู้ว่าถ้ามีโอกาสเป็นควรทำยังไงคะ
สวัสดีค่ะ Dea Sirikanyaโรคซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากมีอาการเป็นครั้งคราว ไม่ได้เป็นตลอดเวลา ยังไม่ได้รบกวนการใช้ชีวิตประจำวันอาจเป็นแค่ภาวะซึมเศร้าหรือภาวะเครียดจากปัญหาชีวิตแนะนำพบจิตแพทย์เพื่อประเมินสภาพจิตเบื้องต้น หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น